b"\n_START_ARTICLE_\nAldo Bressan\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini Ermenegilda in Marie Bressani (rojene Silvestri) v Gradi\xc5\xa1\xc4\x8du ob So\xc4\x8di (sedaj italijansko Gradisca d'Isonzo). Osnovno \xc5\xa1olo je obiskoval v rojstnem kraju, v Gorici pa je leta 1942 kon\xc4\x8dal srednjo tehni\xc5\xa1ko \xc5\xa1olo. Od 1944 je sodeloval v odporni\xc5\xa1kem gibanju. Po vojni je bil jadralni in\xc5\xa1truktor, nato igralec v italijanskem ljudskem gledali\xc5\xa1\xc4\x8du na Reki (1951-1953), kasneje je re\xc5\xbeiral v Kopru in Bujah. V letih 1949\xe2\x88\x921953 je bil sodelavec in urednik italijanske redakcije radia Reka, nato odgovorni urednik italijanskega uredni\xc5\xa1tva Radia Koper (1955-1960),  med 1960-1970 je slu\xc5\xbeboval v redakciji revije Panorama, potem je pri dnevniku La voce del popolo pisal reporta\xc5\xbee in komentarje, med 1986-1987 je bil glavni urednik Panotame. Isto\xc4\x8dasno je sodeloval tudi pri drugih \xc4\x8dasopisih. Najve\xc4\x8d je pisal za milansko revijo L'Europico. Leta 1964 je skupaj z novinarjem Lucianom Giuricinom na Reki izdal knjigo Fratelli nel sangue. V knjigi je prikazan dele\xc5\xbe Italijanov v narodnoosvobodilni borbi jugoslovanskih narodov."